Ο **Νικόλαος (Νικόλας) Χρ. Σταμπολίδης** (γέν. 1951 Χανιά) είναι Έλληνας αρχαιολόγος που ειδικεύεται στην αρχαιολογία των γεωμετρικών και αρχαϊκών χρόνων.

Βίος
----

Ο Νικόλαος Σταμπολίδης γεννήθηκε και μεγάλωσε στα Χανιά της Κρήτης. Οι γονείς του ήταν πρόσφυγες που έφθασαν στην Ελλάδα μετά την ανταλλαγή πληθυσμών του 1923.

Σπούδασε αρχαιολογία στο Αριστοτέλειο Πανεπιστήμιο Θεσσαλονίκης (Τμήμα Ιστορίας και Αρχαιολογίας) το 1974. Κατόπιν έκανε μεταπτυχιακές σπουδές στο Πανεπιστήμιο της Βόννης (1975-1978) και ολοκλήρωσε το διδακτορικό του στη Θεσσαλονίκη (1979) ως μαθητής του Μανόλη Ανδρόνικου. Το 1984 εξελέγη Λέκτωρ στο Πανεπιστήμιο Κρήτης, όπου διατέλεσε Καθηγητής Κλασικής Αρχαιολογίας μέχρι τη συνταξιοδότησή του. Έχεις ανασκάψει αρχαιολογικές θέσεις στη Βεργίνα, τη Χαλκιδική, τη Ρόδο και την Κρήτη. Από το 1985, ασχολείται με την ανασκαφή της αρχαιολογικής θέσης της Ελεύθερνας. Διετέλεσε, επίσης, διευθυντής του Μουσείου Κυκλαδικής Τέχνης στην Αθήνα και είναι μέλος του Κεντρικού Αρχαιολογικού Συμβουλίου της Ελλάδας Από τον Ιούνιο του 2021 μετά από παμψηφεί εκλογή του από την Διεθνή Επιστημονική Επιτροπή, με Πρόεδρο του Δ.Σ. του Μουσείου της Ακρόπολης, Καθηγητή Δημήτρη Παντερμαλή και μέλη τον Ακαδημαϊκό και Καθηγητή Μανόλη Κορρέ, τον Ακαδημαϊκό και τ. Διευθυντή του Μουσείου του Λούβρου Αλαίν Πασκέ, τους Καθηγητές Αρχαιολογίας Πέτρο Θέμελη και Βασίλη Λαμπρινουδάκη, τον Γενικό Διευθυντή των Μουσείων του Βερολίνου δρ Αντρέας Σόλ και τον Γενικό Διευθυντή των Μουσείων της Ιταλίας δρ Μάσιμο Οσάνα, οι οποίοι αξιολόγησαν με άριστα το έργο, την εμπειρία και την προσωπικότητα του Νίκου Σταμπολίδης, ορίστηκε νέος διευθυντής του Μουσείου Ακρόπολης.

Αριστεία και βραβεύσεις
-----------------------

* Μέλος του Γερμανικού αρχαιολογικού Ινστιτούτου (DAI)
* Ταξιάρχης του Τάγματος του Φοίνικος της Ελληνικής Δημοκρατίας

Δείτε επίσης
------------

* Αρχαία Ελεύθερνα
* Μουσείο Αρχαίας Ελεύθερνας
* Μουσείο Κυκλαδικής Τέχνης

Σημειώσεις παραπομπές
---------------------

1. ↑  www.forth.gr/12th-forth-retreat/\_programdocs/stampolidis-cv.pdf. Ανακτήθηκε στις 6  Ιουνίου 2021.
2. ↑  *Ο Βωμός του Διονύσου στην Κω. Συμβολή στη μελέτη της ελληνιστικής γλυπτικής και αρχιτεκτονικής*, Θεσσαλονίκη, 1981.
3. ↑  «Stampolidis' bio from UoC». Αρχειοθετήθηκε από το πρωτότυπο στις 10 Μαΐου 2017. Ανακτήθηκε στις 24 Ιανουαρίου 2019.
4. ↑  *Eleutherna and the Eastern Mediterranean during the 8th and 7th cent. B.C.*, Acta of the Intern. Symp. On the Interconnections in the Mediterranean 2500-500 B.C. Athens 1996.
5. ↑  Απονομή από τον Πρόεδρο της Δημοκρατίας του Παράσημου του Ανώτερου Ταξιάρχη του Τάγματος του Φοίνικος στους καθηγητές Πέτρο Θέμελη και Νικόλαο Σταμπολίδη Αρχειοθετήθηκε 2017-05-10 στο Wayback Machine. Προεδρία της Ελληνικής Δημοκρατίας, 12/10/2016.

Εξωτερικοί σύνδεσμοι
--------------------

* Greek archaeologist Nikos Stampolidis, The Financial Times, 1.5.2015
* Νίκος Σταμπολίδης: Τα μουσεία πρέπει να είναι τα σχολεία της κοινωνίας, Καθημερινή, 30.12.2013
* Museum of Ancient Eleutherna Αρχειοθετήθηκε 2018-12-21 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 16149294369880522470
* **ΕΒΕ**: 29727
* **BiblioNet**: **30790**
* LCCN: nr93038448
* ISNI: 0000 0000 8158 8838
* GND: 129887315
* SELIBR: 326369
* SUDOC: 110580273
* BNF: cb12301354z (data)
* BIBSYS: 1470399608267
* ULAN: 500453713
* NLA: 35642291
* CiNii: DA1632875X

 |

 |